פרסום והפצה.
הסרט תוכנן במקור לצאת בשנת 2020, אך נדחה לשנת 2021 עקב התפרצות מגפת הקורונה. ב-16 בדצמבר 2020, הוכרז שהקרנת הבכורה לסרט בבתי הקולנוע האמריקאיים תחל ב-26 בינואר 2021, ותימשך לילה אחד בלבד.
הסרט דורג על ידי MPAA בדרגת R, עקב אלימות עקובה מדם, מראות גסים ומזעזעים ושפה בוטה.
הסרט הופץ בארצות הברית תחת השם "טעות בכיוון", ואילו בשאר המדינות הופץ בשם "טעות בכיוון: המושבה".
הסרט שוחרר בבלו-ריי וגם DVD ב-23 בפברואר 2021, על ידי Lionsgate Home Entertainment.
משאבת פין
אולטראסאונד של האשכים
הריברטו טבארש
הריברטו מורנו בורחס טבארש (באנגלית: Heriberto Moreno Borges Tavares; נולד ב-19 בפברואר 1997) הוא כדורגלן פורטוגלי המשחק בעמדת הקיצוני והחלוץ בפמליקאו.
קריירה.
טבארש נולד וגדל במטרופולין של ליסבון. הוא מתופקד בעיקר כקיצוני ימני, אך משחק גם כקיצוני שמאלי וכחלוץ. הוא שיחק במחלקות נוער של מועדונים מקומיים, כשמגיל 10 ועד גיל 18 שיחק במחלקת הנוער של ספורטינג ליסבון.
בשנת 2016 עבר לשחק בבנפיקה ליסבון ב', קבוצת המילואים של בנפיקה ליסבון, ששיחקה בליגה הפורטוגלית השנייה. בעונת 2017/2018 כבש 14 שערים.
בקיץ 2018 הושאל לעונה אחת למוריירנסה מליגת העל הפורטוגלית. הוא ערך את הופעת הבכורה שלו ב-25 ביולי, וב-12 באוגוסט כבש את שער הבכורה שלו בליגת העל, בהפסד קבוצתו 1–3 לספורטינג ליסבון.
בקיץ 2019 הושאל לעונה אחת לבואבישטה, גם היא מליגת העל הפורטוגלית.
ב-2 באוגוסט 2020 עבר לברסט מהליג 1 הצרפתית. הוא ערך את הופעת הבכורה שלו בליגה ב-22 באוגוסט, בניצחון קבוצתו 4–0 על נים.
בינואר 2021 הושאל עד לתום העונה לפמליקאו מליגת העל הפורטוגלית. בתום העונה עבר לקבוצה בהעברה קבועה.
מולדת (מפלגה הונגרית)
תנועת המולדת שלנו (בהונגרית: Mi Hazánk Mozgalom) היא מפלגה בהונגריה שנוסדת על ידי לאסלו טורוצקאי, חבר לשעבר במפלגת יוביק שעזב אותה מכיוון שטען כי מנהיגיה נטשו את הקו הרדיקלי שנקטה בראשיתה.
היסטוריה.
מנהיגי המפלגה הכריזו ב-14 באוקטובר 2018 שהמפלגה תארגן אגף נוער. ב-7 בנובמבר 2018 הודיע טורוצקאי כי מספר חברים ביוביק: אישטוואן אפאפאטי, אריק פילפ ויאנוש וולנר הצטרפו למפלגתו. וולנר עזב מאוחר יותר והקים מפלגה משל עצמו.
בתחילת 2019, המפלגה יצרה ברית בינה לבין מפלגת הצדק והחיים ההונגרית ו מפלגת .
המפלגה הכריזה במאי אותה שנה על הקמת 'הלגיון הלאומי' ,קבוצת 'הגנה עצמית' במדים הדומה למשמר ההונגרי, גוף חצי-צבאי של מפלגת יוביק, שהוצא מחוץ לחוק ב-2009.
בבחירות המקומיות ב-2019 זכתה המפלגה ב-8 מושבים באסיפות של המחוזות.
בבחירות הכלליות של 2022, המפלגה עברה את אחוז החסימה, העומד על 5% וקיבלה 6 מושבים בפרלמנט, מה שהפך אותה לסיעה השנייה בגודלה באספה הלאומית .
מדיניות.
אף על פי שהמפלגה מזהה את עצמה כמפלגת "דרך שלישית", המתנגדת למדיניות הן של האופוזיציה השמאלנית והן של מפלגת השלטון פידס הימנית-שמרנית, תנועת המולדת שלנו נחשבת למפלגת ימין רדיקלית וחלק טוענים שהיא נאו-פשיסטית. המפלגה תומכת בהפרדה של תלמידים הונגרים וצוענים במוסדות חינוך.
המפלגה מתנגדת נחרצות ללהט"ב לאחר יציאתו של ספר ילדים, המציג להט"ב ובני מיעוטים כדמויות, סגנית נשיא המפלגה, דורה דורו, קראה לספר "תעמולה הומוסקסואלית" ותלשה וגרסה את דפיו במסיבת עיתונאים .
בראיון למנדינר, מנהיג המפלגה, לסלו טורוצקאי, תיאר את תנועת המולדת שלנו כ"מפלגה ירוקה ייחודית באירופה", והצהיר כי "איננו מוכנים לקבל שרק מפלגות ליברליות אנטי-חברתיות ואנטי-אנושיות יכולות להיות מפלגות ירוקות. אנו חושבים כי אלה שאינם רוצים להגן על הסביבה שלנו, היערות שלנו, המישור הגדול והיפה שלנו, אגם בלטון, הנהרות שלנו לא באמת יכולים לאהוב את מולדתם". לפיכך, לעיתים מתייחסים למפלגה כמי שתומכת בצורה כלשהי של שמרנות ירוקה.
במהלך מגפת הקורונה, המפלגה מחתה על צעדי הסגר שנקבעו על ידי הממשלה, והאשימה אותם ב"הסתה לפאניקה" ובהרס המדינה. המפלגת גם מעודדת התנגדות לחיסונים והשיקה עצומה נגד שימוש בחיסוני קורונה על ילדים בגילאי 12–15.
המפלגה תומכת בחידוש עונש המוות ובגיוס חובה.
אבי שילון
אבי שילון הוא היסטוריון, דוקטור למדעי המדינה, סופר ופובליציסט בעיתון "הארץ". שילון כותב מאמרים רבים לכתבי עת שונים, שעוסקים בהיסטוריה, חברה, ספורט, תרבות ופוליטיקה.
השכלה.
אבי סיים תואר ראשון בפילוסופיה והיסטוריה של עם ישראל ותואר שני בהיסטוריה של עם ישראל באוניברסיטת תל אביב. את עבודת הדוקטורט שלו, ״יחסם של מנהיגי התנועה הרוויזיוניסטית לדת היהודית, 1925-2005״, הוא כתב במחלקה למדעי המדינה באוניברסיטת בר-אילן. שילון היה עמית פוסט-דוקטורנט באוניברסיטת ניו-יורק, אוניברסיטת צינגהואה ובאוניברסיטת בן-גוריון בישראל. הוא לימד באוניברסיטה העברית בירושלים ובאוניברסיטת ״רטגרס״ בניו יורק, ומאז 2019 הוא חוקר-אורח במרכז טאוב ללימודי ישראל ב-NYU.
עבודתו.
שילון הוא מחבר הביוגרפיה של מנחם בגין, ״מנחם בגין, 1913-1992 (״עם עובד״, 2008), ומונוגרפיה על שנותיו האחרונות של בן-גוריון, ״בן-גוריון, אפילוג״ (״עם עובד״, 2013). ספרו ״תוגת השמאל״ (כנרת-זמורה-ביתן-דביר, 2019) משתמש בארכיונו של יוסי ביילין לדיון על דעיכת השמאל הישראלי. הגרסה האנגלית של הביוגרפיה על בגין, Menachem Begin A:Life יצאה לאור מטעם Yale University Press וזכתה במקום השני בתחרות של ה- Jewish Book Council. בעבר היה שילון עיתונאי ב-"מעריב", "גלובס", "העיר", "וואלה" וערך את מדור הדעות ב-"ישראל היום" אך סיים את תפקידו באתרים אלו.
חיים אישיים.
שילון נשוי ואב לשניים. מתגורר בניו יורק ובתל אביב.
PlayerUnknown's Battlegrounds
גבריאל אדלר
הרב גבריאל הכהן אדלר (תקמ"ט-תר"כ; 1788-1859) היה אב בית דין בערים מירינגן () ואוברדורף (Oberdorf) שבשווייץ.
ביוגרפיה.
נולד בגרמניה לרב מרדכי הכהן אדלר אב בית דין של מדינת הנובר.
הרב גבריאל הוציא לאור את הספר "לשון זהב" - חידושי דודו הרב דוד טבלי הכהן שיף, שהיה אב בית הדין בלונדון ורבה של אנגליה, ובסופו הוסיף קונטרס "כנפי נשרים" הכולל את חידושי אביו הרב מרדכי.
כתב מאמרים רבים בכתב-העת התורני-גרמני שומר ציון הנאמן שהוציא לאור הרב יעקב אטלינגר, בעל ערוך לנר.
קשר בין-אישי
כיף-כיף
כיף-כיף (בערבית: كيفكيف; באנגלית: Kif-Kif) הוא ארגון לא ממשלתי להט"בי-מרוקאי. מאחר שהוא אינו מוכר כחוק במרוקו, לארגון יש רישיון בספרד, מאז 2008. העמותה זוכה לביקורת נרחבת מהחלקים השמרניים בחברה המוסלמית במדינה, גם באמצעות שימוש באיומים, או במקרים קיצוניים מסוימים, אפילו אלימות.
הארגון מפעיל את המגזין "Mithly".
היסטוריה.
ב-1 ביוני 2004, עצרה משטרת מרוקו 43 בני אדם בתטואן באשמת ביצוע יחסי מין הומוסקסואליים, בהתאם לסעיף 489 לחוק העונשין המרוקאי. בשל כך, נפתח קמפיין מקוון בין-לאומי, על ידי פעילים מקומיים שונים, לשחרורים של 43 העצורים. בשל הרצון לתאם בין פעילים, הוקמה הקבוצה באופן רשמי ב-2005. מאז 2006, ישנו מאבק לרשום את הארגון כעמותה במרוקו ללא כל הצלחה.
באפריל 2010 השיק הארגון את המגזין "Mithly", מגזין הלהט"ב המרוקאי הראשון, בדפוס ובאינטרנט. המהדורה הראשונה, שנדפסה ברבאט, הפיצה 200 עותקים באופן חשאי, שכן סעיף 489 בחוק העונשין אוסר יחסי מין הומוסקסואליים, ואוסר פרסום של חומר פוגעני.
במאי 2010, הוקמה התת-קבוצה מינה וי פינה (באנגלית: Menna w Fena), קבוצה פנימית של כיף-כיף, המוקדשת במיוחד לנשים להט"ביות.
עבודת כהן או לוי בעבודת חבירו
האיסור לכהן או לוי לעבוד בעבודת חבירו הוא מצוות לא תעשה מתוך תרי"ג מצוות, לפיו אסור לכהן לעבוד בעבודת לוי וללוי בעבודת כהן, וכן אסור ללוי לעבוד בעבודת לוי אחר.
מקור המצווה.
בפרשת במדבר, לאחר תיאור עבודתם של משפחת קהת, אומר ה' למשה ולאהרון:
בפרשת קרח, לאחר הציווי על שמירת המקדש, אומר ה' לאהרון:
מהמילים "לא יקרבו" דרשו חז"ל שקיים איסור ללוי לעבוד בעבודת הכהן, ומהמילים "גם הם גם אתם" דרשו שגם לכהן אסור לעבוד בעבודת הלוי, וכן שאסור לעבור מעבודה לחברתה. בהקשר זה מביא המדרש מעשה:
טעם המצווה.
האיסור הגיע על רקע מחלוקת קרח ועדתו, שכלל ערעור מצד קרח על משפחת הכהונה של אהרון. ספר החינוך כתב שטעם המצווה הוא למנוע ייאוש, עצלה ושכחה. כאשר עבודה מוטלת על שותפים - שניהם עלולים להתרשל ולסמוך זה על זה. לכן הדרך המיטבית לביצוע עבודה הוא בחלוקה מוחלטת לתפקידים שונים.
דיני המצווה.
המצווה כוללת שלושה איסורים: ע של רבי יהובודה של לוי במלאכת הכהן, עבודה של כהן במלאכת הלוי ועבודה של לוי במלאכה של לוי אחר. חז"ל דרשו מהמילה "אך" שהאיסור הוא דווקא על העבודה במלאכת חבירו, ואין איסור בנגיעה בכלי הקודש, ולכן אין איסור ללוי לגעת במזבח.
שמואל הנביא ודוד המלך חילקו את שבט לוי לעשרים וארבעה משמרות, כאשר כל משמרת נמשכת שבוע. ראש המשמר מחלק את המשמר לשבעה בתי אבות, כך שכל בית אב משרת יום אחד בשבוע עליו אחראי המשמר. ראש בית האב אחראי על חלוקת התפקידים לחברי בית האב.
במעשה של רבי יהושע בן חנניא ובלשון הרמב"ם האיסור המתואר כולל "סיוע" בעבודת חבירו. הרדב"ז מבאר שמדובר דווקא בסיוע שיש בו ממש, כלומר בסיוע שבלעדיו חבירו לא היה לבצע לבדו את מלאכתו, ולכן חל עליו איסור תורה, כמו בהלכות שבת. אך סיוע שהיה ניתן להשלים את המלאכה גם בלעדיו אינו אסור מהתורה אלא מדברי חכמים בלבד.
העונש.